تورکیه میقیاسیندا ایلین ایلک 9 آییندا هاوا یولو یولجو حرکتی کئچن ایلین موافیق دؤورو ایله موقاییسه‌ده 11،4 فایز آرتا‌راق 163 میلیون 987 مین 652-یه چیخدی.
دؤولت هاوا میدان‌لاری ایداره‌سی مودیرلیگی سپتامبر آیی ایله علاقه‌لی طیاره، یولجو و یوک ایستاتیستیک لرینی  آچیقلادی.
بونا گؤره، سپتامبردا هاوا لیمان‌لارینا ائنیش ائدن و قالخان طیاره سایی کئچن ایلین موافیق دؤورو ایله موقاییسه‌ده ایچ خط ‌لرده 5،2 آزالما ایله 79 مین 813، خاریجی خط ‌لرده ایسه 7،1 فایز آرتیملا 68 مین 9 اولدو.
همین آیدا اوست کئچید حرکتی 12،2 فایز آرتیملا 43 مین 51 اولا‌راق رئال‌لاشدی. بئله‌لیکله هاوا یولوندا خیدمت گؤسترن جمعی طیاره حرکتی اوست کئچیدلرله بیرلیکده 2،6 فایز آرتا‌راق 190 مین 873-ا چاتدی.
سپتامبردا تورکیه میقیاسیندا هاوا لیمان‌لاری ایچ خط  یولجو حرکتی 2،7 آزالما ایله 9 میلیون 870 مین 47، خاریجی خط ‌لرده ایسه 12،1 فایز آرتیملا 10 میلیون 897 مین 477 اولدو.
بئله‌لیکله سؤزوگئدن آیدا بیرباشا ترانزیت یولجولارلا بیرلیکده جمعی یولجو حرکتی کئچن ایلین موافیق دؤورو ایله موقاییسه‌ده 4،4 فایز آرتیملا 20 میلیون 785 مین 281 اولا‌راق رئال‌لاشدی.
هاوا لیمان‌لاری یوک ( یوک، پست و باقاژ) حرکتی سپتامبر آیین‌دان ایچ خط‌لرده 2،5 فایز آزالا‌راق 90 مین 335 تون، خاریجی خط‌لرده 11 فایز آرتیملا 292 مین 224 تون، جمعده ایسه 7،4 فایز آرتیملا 382 مین 559 تونا چاتدی.
